CELEX: 22019D0726
Language: ro
Date: 2017-07-07 00:00:00
Title: Decizia nr. 119/2017 a Comitetului mixt al SEE din 7 iulie 2017 de modificare a anexei I (Chestiuni veterinare și fitosanitare) la Acordul privind SEE [2019/726]

16.5.2019   
               
               
                  RO
               
               
                  Jurnalul Oficial al Uniunii Europene
               
               
                  L 128/3
               
            
         DECIZIA NR. 119/2017 A COMITETULUI MIXT AL SEE
         din 7 iulie 2017
         de modificare a anexei I (Chestiuni veterinare și fitosanitare) la Acordul privind SEE [2019/726]
         COMITETUL MIXT AL SEE,
         având în vedere Acordul privind Spațiul Economic European („Acordul privind SEE”), în special articolul 98,
         întrucât:
         
                     (1)
                  
                  
                     Regulamentul (UE) 2017/185 al Comisiei din 2 februarie 2017 de stabilire a unor măsuri tranzitorii pentru aplicarea anumitor dispoziții ale Regulamentelor (CE) nr. 853/2004 și (CE) nr. 854/2004 ale Parlamentului European și ale Consiliului (1) trebuie încorporat în Acordul privind SEE.
                  
               
                     (2)
                  
                  
                     Regulamentul (UE) nr. 1079/2013 al Comisiei (2), care este încorporat în Acordul privind SEE, a expirat la 31 decembrie 2016 și, în consecință, trimiterea la acesta ar trebui eliminată din Acordul privind SEE.
                  
               
                     (3)
                  
                  
                     Decizia 2010/680/UE a Comisiei (3), care este încorporată în Acordul privind SEE, a fost abrogată prin Decizia de punere în aplicare (UE) 2017/478 a Comisiei (4) cu efect de la 1 ianuarie 2018 și, în consecință, trebuie abrogată în conformitate cu Acordul privind SEE.
                  
               
                     (4)
                  
                  
                     Prezenta decizie se referă la legislația privind chestiunile veterinare. Această legislație nu se aplică Principatului Liechtenstein atât timp cât aplicarea Acordului dintre Comunitatea Europeană și Confederația Elvețiană privind comerțul cu produse agricole se extinde la Liechtenstein, astfel cum se specifică în adaptările sectoriale ale anexei I la Acordul privind SEE. Prezenta decizie nu se aplică, așadar, Principatului Liechtenstein.
                  
               
                     (5)
                  
                  
                     Prin urmare, anexa I la Acordul privind SEE ar trebui modificată în consecință,
                  
               ADOPTĂ PREZENTA DECIZIE:
         
            Articolul 1
            Anexa I la Acordul privind SEE se modifică după cum urmează:
            
                        1.
                     
                     
                        În capitolul I partea 6.1, textul de la punctul 20 [Regulamentul (UE) nr. 1079/2013 al Comisiei] se înlocuiește cu următorul text:
                        „32017 R 0185: Regulamentul (UE) 2017/185 al Comisiei din 2 februarie 2017 de stabilire a unor măsuri tranzitorii pentru aplicarea anumitor dispoziții ale Regulamentelor (CE) nr. 853/2004 și (CE) nr. 854/2004 ale Parlamentului European și ale Consiliului (JO L 29, 3.2.2017, p. 21).”
                     
                  
                        2.
                     
                     
                        În capitolul III partea 2 titlul „ACTE DE CARE STATELE AELS ȘI AUTORITATEA AELS DE SUPRAVEGHERE ȚIN CONT ÎN MOD CORESPUNZĂTOR”, punctul 82 (Decizia 2010/680/UE a Comisiei) se elimină cu efect de la 1 ianuarie 2018.
                     
                  
         
            Articolul 2
            Textele Regulamentului (UE) 2017/185 în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.
         
         
            Articolul 3
            Prezenta decizie intră în vigoare la 8 iulie 2017, cu condiția să se fi efectuat toate notificările prevăzute la articolul 103 alineatul (1) din Acordul privind SEE (*1).
         
         
            Articolul 4
            Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
         
         
            Adoptată la Bruxelles, 7 iulie 2017.
            
               
                  Pentru Comitetul mixt al SEE
               
               
                  Președintele
               
               Sabine MONAUNI
            
         
         
            (1)  JO L 29, 3.2.2017, p. 21.
         
            (2)  JO L 292, 1.11.2013, p. 10.
         
            (3)  JO L 292, 10.11.2010, p. 57.
         
            (4)  JO L 73, 18.3.2017, p. 29.
         
            (*1)  Nu au fost semnalate obligații constituționale.